CELEX: 62009CA0160
Language: hu
Date: 2010-05-20 00:00:00
Title: C-160/09. sz. ügy: A Bíróság (harmadik tanács) 2010. május 20-i ítélete (a Symvoulio tis Epikrateias (Görögország) előzetes döntéshozatal iránti kérelme) — Ioannis Katsivardas — Nikolaos Tsitsikas O.E. kontra Ypourgos Oikonomikon (1591/84/EGK rendelet — Egyrészről az Európai Gazdasági Közösség, másrészről pedig a Cartagenai Megállapodás és tagországai, Bolívia, Kolumbia, Ecuador, Peru és Venezuela közötti együttműködési megállapodás — A legnagyobb kedvezményről szóló záradék — Közvetlen hatály — A Görögországba irányuló banánbehozatal jövedéki adója)

3.7.2010   
            
            
               HU
            
            
               Az Európai Unió Hivatalos Lapja
            
            
               C 179/13
            
         A Bíróság (harmadik tanács) 2010. május 20-i ítélete (a Symvoulio tis Epikrateias (Görögország) előzetes döntéshozatal iránti kérelme) — Ioannis Katsivardas — Nikolaos Tsitsikas O.E. kontra Ypourgos Oikonomikon
   (C-160/09. sz. ügy) (1)
   
   (1591/84/EGK rendelet - Egyrészről az Európai Gazdasági Közösség, másrészről pedig a Cartagenai Megállapodás és tagországai, Bolívia, Kolumbia, Ecuador, Peru és Venezuela közötti együttműködési megállapodás - A legnagyobb kedvezményről szóló záradék - Közvetlen hatály - A Görögországba irányuló banánbehozatal jövedéki adója)
   2010/C 179/20
   Az eljárás nyelve: görög
   
      A kérdést előterjesztő bíróság
   
   Symvoulio tis Epikrateias
   
      Az alapeljárás felei
   
   
      Felperes: Ioannis Katsivardas — Nikolaos Tsitsikas O.E.
   
      Alperes: Ypourgos Oikonomikon
   
      Tárgy
   
   Előzetes döntéshozatal iránti kérelem — Symvoulio tis Epikrateias — Az egyrészről az Európai Gazdasági Közösség, másrészről pedig a Cartagenai Megállapodás és tagországai, Bolívia, Kolumbia, Ecuador, Peru és Venezuela, közötti együttműködési megállapodás megkötéséről szóló, 1984. június 4-i 1591/84/EGK tanácsi rendelet (HL L 153., 1. o.; magyar nyelvű különkiadás 11. fejezet 15. kötet 162. o.) 4. cikkének értelmezése — A legnagyobb kedvezményről szóló záradék — Valamely belső adó visszafizetését követelő magánszemély annak bizonyítására irányuló hivatkozási joga, hogy ezen adó összeegyeztethetetlen a szóban forgó megállapodással — A banánbehozatal rendszere
   
      Rendelkező rész
   
   Az 1984. június 4-i 1591/84/EGK tanácsi rendelettel jóváhagyott, egyrészről az Európai Gazdasági Közösség, másrészről pedig a Cartagenai Megállapodás és tagországai — Bolívia, Kolumbia, Ecuador, Peru és Venezuela — között kötött együttműködési megállapodás 4. cikke nem biztosít a magánszemélyeknek olyan jogokat, amelyekre a tagállami bíróságok előtt hivatkozhatnának.
   
      (1)  HL C 153., 2009.7.4.